text: Mange følger regentparret på web
  27 maj 2011 kl. 11.35
  TV SYDs forsøg med direkte transmissioner fra regentparrets besøg i Horsens ser ud til at lykkes. Mange har fulgt formiddagens begivenheder på tvsyd.dk.
  Ved 13-tiden havde 1500 klikket på artiklen om direkte video fra regentparrets besøg. Og 300-500 har i løbet af de første tre timer set hver af de klip, som TV SYD har optaget med en mobiltelefon - og sendt direkte ud på internettet.
  
  Ikke tv-kvalitet
  Det skal prøves, blev vi enige om på redaktionen, da vi hørte om direkte transmissioner fra mobil-telefoner. I dag bruges en iPhone 4, mens også andre smartphones kan lave det samme.
  De første test viste, at kvaliteten er acceptabel. Den er selvølgelig ikke på højde med den billedkvalitet, som TV SYD normalt sender i. 
  Men vi har vurderet, at mobil-tv kan formidle stemningen og give de mennesker,s om ikke kan være til stede i Horsens mulighed for at følge med - her og nu.
  